CELEX: 32007R1322
Language: mt
Date: 2007-11-12 00:00:00
Title: Regolament tal-Kummissjoni (KE) Nru 1322/2007 tat- 12 ta’ Novembru 2007 li jimplimenta r-Regolament (KE) Nru 458/2007 tal-Parlament Ewropew u tal-Kunsill tas-sistema Ewropea ta’ statistika integrata tal-ħarsien soċjali (ESSPROS) fir-rigward tal-formati xierqa għat-trasmissjoni, ir-riżultati li għandhom jiġu trasmessi u l-kriterji għall-kejl tal-kwalità għas-sistema prinċipali ESSPROS u l-modulu dwar il-benefiċjarji tal-pensjonijiet

13.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 294/5
            
         REGOLAMENT TAL-KUMMISSJONI (KE) Nru 1322/2007
   tat-12 ta’ Novembru 2007
   li jimplimenta r-Regolament (KE) Nru 458/2007 tal-Parlament Ewropew u tal-Kunsill tas-sistema Ewropea ta’ statistika integrata tal-ħarsien soċjali (ESSPROS) fir-rigward tal-formati xierqa għat-trasmissjoni, ir-riżultati li għandhom jiġu trasmessi u l-kriterji għall-kejl tal-kwalità għas-sistema prinċipali ESSPROS u l-modulu dwar il-benefiċjarji tal-pensjonijiet
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 458/2007 tal-Parlament Ewropew u tal-Kunsill tal-25 ta’ April 2007 dwar is-sistema Ewropea ta' l-istatistika integrata tal-ħarsien soċjali (ESSPROS) (1), u b'mod partikolari l-Artikolu 7(7) u (2) tiegħu,
   Billi:
   
               (1)
            
            
               Ir-Regolament (KE) Nru 458/2007 stabbilixxa qafas metodoloġiku biex jintuża għall-ġbir ta' l-istatistika fuq bażi komparabbli għall-benefiċċji tal-Komunità u l-limiti ta' żmien għat-trasmissjoni u t-tixrid ta’ l-istatistika miġbura skond l-ESSPROS.
            
         
               (2)
            
            
               Skond l-Artikolu 7(2) tar-Regolament (KE) Nru 458/2007, għandhom jiġu adottati miżuri implimentattivi marbuta mal-formati għat-trasmissjoni tad-data, ir-riżultati li għandhom jiġu trasmessi u l-kriterji għall-kejl tal-kwalità għas-sistema prinċipali ta’ ESSPROS u l-modulu dwar il-benefiċjarji tal-pensjonijiet.
            
         
               (3)
            
            
               Il-miżuri previsti f'dan ir-Regolment huma skond l-opinjoni tal-Kumitat tal-Programm ta’ l-Istatistika,
            
         ADOTTAT DAN IR-REGOLAMENT:
   Artikolu 1
   Il-miżuri implimentattivi rikjesti mill-Artikolu 7(2) tar-Regolament (KE) Nru 458/2007 fir-rigward tas-sistema prinċipali ta’ ESSPROS (għal data kwantitattiva u għal informazzjoni kwalitattiva skond l-iskema u l-benefiċċji dettaljati) u fir-rigward tal-modulu tal-benefiċjarji tal-pensjonijiet għandhom ikunu kif stipulat fl-Annessi I u II.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 12 ta’ Novembru 2007.
      
         
            Għall-Kummissjoni
         
         Joaquín ALMUNIA
         
            Membru tal-Kummissjoni
         
      
   
   
      (1)  ĠU L 113, 30.4.2007, p. 3.
   
      ANNESS 1
      IL-FORMATI XIERQA GĦAT-TRAŻMISSJONI U R-RIŻULTATI LI GĦANDHOM JIĠU TRAŻMESSI
      1.   IL-FORMATI XIERQA GĦAT-TRAŻMISSJONI U R-RIŻULTATI LI GĦANDHOM JIĠU TRAŻMESSI GĦAS-SISTEMA PRINĊIPALI TA’ ESSPROS
      1.1.   Lista ta’ skemi
      L-informazzjoni li ġejja għandha tiġi pprovduta permezz ta' tabella standard:
      
                  (1)
               
               
                  numru tas-serje għall-identifikazzjoni ta’ kull skema;
               
            
                  (2)
               
               
                  l-isem ta’ kull skema;
               
            
                  (3)
               
               
                  abbrevjazzjoni ta’ l-isem (fakultattiva);
               
            
                  (4)
               
               
                  il-klassifika ta’ l-iskemi bbażata fuq il-ħames kriterji stipulati fil-Manwal ta’ l-ESSPROS imħejji mill-Kummissjoni Ewropea b'kooperazzjoni ma’ l-Istati Membri.
               
            1.2.   Data kwantitattiva
      Il-kwestjonarju ta’ l-ESSPROS dwar id-data kwantitattiva jkopri l-irċevuti, in-nefqa u l-benefiċċji dettaljati.
      1.2.1.   Organizzazzjoni tad-data
      Id-data għandha tirreferi għal waħda mis-snin kalendarji li għaliha tkun ġiet trażmessa l-informazzjoni [skond l-Anness I tar-Regolament (KE) Nru 458/2007 dwar is-sistema Ewropea ta' l-istatistika integrata tal-ħarsien soċjali (ESSPROS)].
      It-tabella standard għad-data annwali tinbena kif ġej:
      
                  —
               
               
                  ir-ringieli jikkorrispondu għall-klassifika dettaljata ta’ l-irċevuti, in-nefqa u l-benefiċċji;
               
            
                  —
               
               
                  il-kolonni jikkorrispondu għall-iskemi elenkati fit-tabella tal-“lista ta’ skemi” (kolonna waħda għal kull skema flimkien ma' kolonna waħda għat-total ta' l-iskemi kollha);
               
            
                  —
               
               
                  jekk tiżdied skema ġdida, dan għandu jsir billi tiżdied kolonna ġdida mat-tabella.
               
            1.2.2.   Data li għandha tiġi trażmessa
      Id-data fil-munita nazzjonali għandha tingħata għal kull sena fil-livell ta’ l-entrata elementari; il-biċċa l-kbira tad-data dettaljata għandha tingħata skema wara skema (l-aggregati jiġu kkalkulati awtomatikament bil-formoli).
      1.2.3.   Manwal ta’ Referenza
      Il-klassifika dettaljata biex tintuża għall-għoti tad-data hija stipulata fl-Appendiċi 1 tal-Manwal ta’ l-ESSPROS imħejji mill-Kummissjoni Ewropea b'kooperazzjoni ma’ l-Istati Membri.
      1.3.   Informazzjoni kwalitattiva skond l-iskema u l-benefiċċji dettaljati
      Il-kwestjonarju ta’ l-ESSPROS għall-informazzjoni kwalitattiva jkopri l-oqsma speċifikati fl-Appendiċi 2 tal-Manwal ta’ l-ESSPROS imħejji mill-Kummissjoni Ewropea b'kooperazzjoni ma’ l-Istati Membri.
      1.3.1.   Organizzazzjoni tad-data
      Id-data għandha tirreferi għal waħda mis-snin kalendarji li għaliha tkun ġiet trażmessa l-informazzjoni [skond l-Anness I tar-Regolament (KE) Nru 458/2007 dwar is-sistema Ewropea ta' l-istatistika integrata tal-ħarsien soċjali (ESSPROS)].
      L-informazzjoni tikkonsisti minn:
      
                  —
               
               
                  informazzjoni rilevanti għall-iskemi operattivi kollha fil-pajjżi;
               
            
                  —
               
               
                  informazzjoni speċifika għall kull skema individwali.
               
            1.3.2.   Informazzjoni li għandha tiġi trażmessa
      L-Istati Membri għandhom jipprovdu jew jaġġornaw informazzjoni kwalitattiva fuq kull skema u fuq kull benefiċċju dettaljat.
      1.3.3.   Manwal ta’ Referenza
      L-informazzjoni dettaljata li għandha tiġi trażmessa hija stipulata fl-Appendiċi 2 tal-Manwal ta’ l-ESSPROS imħejji mill-Kummissjoni Ewropea b'kooperazzjoni ma’ l-Istati Membri.
      2.   IL-FORMATI XIERQA GĦAT-TRAŻMISSJONI U R-RIŻULTATI LI GĦANDHOM JIĠU TRAŻMESSI GĦALL-MODULU DWAR IL-BENEFIĊJARJI TAL-PENSJONIJIET
      Il-kwestjonarju ta’ l-ESSPROS dwar il-benefiċjarji tal-pensjonijiet huwa tabella standard.
      2.1.   Organizzazzjoni tad-data
      
      Id-data għandha tirreferi għal waħda mis-snin kalendarji li għaliha tkun ġiet trażmessa l-informazzjoni [skond l-Anness 1 tar-Regolament (KE) Nru 458/2007 dwar is-sistema Ewropea ta' l-istatistika integrata tal-ħarsien soċjali (ESSPROS)].
      It-tabella standard għad-data annwali tinbena kif ġej:
      
                  —
               
               
                  ir-ringieli jikkorrispondu għall-kategoriji ta’ benefiċjarji tal-pensjonijiet ibbażati fuq il-klassifika fl-Appendiċi 3 tal-Manwal ta’ l-ESSPROS imħejji mill-Kummissjoni Ewropea flimkien ma’ l-Istati Membri.
               
            
                  —
               
               
                  il-kolonni jikkorrispondu għal skemi li għalihom hemm għallinqas kategorija ta’ benefiċjarji waħda.
               
            2.2.   Data li għandha tiġi trażmessa
      
         Data dwar il-benefiċjarji għandha tingħata għal kull sena.
      Kwestjonarju
      Il-kwestjonarju huwa tabella li għandha timtela biss għal dawk il-benefiċċji li għalihom saret xi nefqa fil-pajjiż ikkonċernat. Jekk tinbeda skema ġdida, tista’ tiżdied, iżda għandu jinżamm l-istess format. Il-karta għall-ġbir tad-data hija speċifika għal kull pajjiż u/jew għal kull sena.
      Data ta' referenza
      Il-ġbir tad-data ta' l-istokk għas-sena N jirreferi għall-għadd ta' benefiċjarji fi tmien is-sena kalendarja.
      Data dwar is-sess
      Id-data dwar il-benefiċjarji għandha titqassam skond is-sess. Din id-data hija obbligatorja biss għal-livell tat-total ta’ l-iskemi kollha.
   
   
      ANNESS II
      KRITERJI GĦALL-KEJL TAL-KWALITÀ
      1.   KRITERJI GĦALL-KEJL TAL-KWALITÀ GĦAS-SISTEMA PRINĊIPALI TA’ L-ESSPROS
      1.1.   Preċiżjoni u affidabilità
      1.1.1.   Għal data kwantitattiva
      1.1.1.1.   Kopertura tas-sorsi tad-data
      
      L-Istati Membri għandhom jipprovdu informazzjoni dwar:
      
                  —
               
               
                  it-tipi ta' sorsi użati: reġistri jew sorsi amministrattivi oħrajn, stħarriġiet, estimi, eċċ.;
               
            
                  —
               
               
                  rapporti dwar problemi (inkluż ittardjar) li jwasslu għall-istima tad-data;
               
            
                  —
               
               
                  l-iskemi koperti mit-tipi differenti ta’ sorsi;
               
            
                  —
               
               
                  fejn xieraq, il-benefiċċji kkonċernati mit-tipi differenti ta’ sorsi (jekk jintużaw sorsi multipli, eż. stħarriġiet ta’ l-ispiża tax-xogħol).
               
            1.1.1.2.   Metodoloġiji u preżunzjonijiet użati fl-istima ta' l-istatistika
      L-Istati Membri għandhom jipprovdu informazzjoni dwar:
      
                  —
               
               
                  l-estimi għall-iskemi li għalihom m’hemmx data disponibbli;
               
            
                  —
               
               
                  l-estimi għal irċevuti, infiq u benefiċċji dettaljati nieqsa:
                  
                              a)
                           
                           
                              jekk id-data tkun kompletament nieqsa;
                           
                        
                              b)
                           
                           
                              jekk is-suddiviżjoni għal benefiċċju wieħed jew grupp wieħed ta’ benefiċċji tkun nieqsa (eż. is-suddiviżjoni ta’ benefiċċju wieħed f’benefiċċju li jiddependi fuq id-dħul (means-tested) u f'benefiċċju li ma jiddependix fuq id-dħul jew is-suddiviżjoni ta' benefiċċju fi flus speċifiku għal funzjoni waħda f’bosta benefiċċji dettaljati).
                           
                        
            1.1.1.3.   Reviżjoni ta' l-istatistika
      L-Istati Membri għandhom jipprovdu informazzjoni dwar:
      
                  —
               
               
                  bidliet fis-sorsi tad-data użati;
               
            
                  —
               
               
                  bidliet fil-metodi użati għall-istima tad-data;
               
            
                  —
               
               
                  reviżjonijiet tad-data minħabba aġġustamenti kunċettwali (pereżempju, aġġustamenti tal-kontijiet nazzjonali);
               
            
                  —
               
               
                  reviżjonijiet tad-data minħabba d-disponibilità ta’ l-istatistika finali;
               
            
                  —
               
               
                  reviżjonijiet tad-data minħabba azzjonijiet ta’ reviżjoni tal-kwalità.
               
            1.1.2.   Għal informazzjoni kwalititattiva
      Mhux applikabbli.
      1.2.   Komparabilità
      1.2.1.   Għal data kwantitattiva
      Komparabilità ġeografika
      Biex l-Eurostat ikun jista’ jevalwa l-komparabilità bjen il-pajjiżi, l-Istati Membri għandhom jagħtu informazzjoni dwar:
      
                  —
               
               
                  il-grad ta’ kopertura f’termini ta’ l-iskemi;
               
            
                  —
               
               
                  il-grad ta’ kopertura f’termini ta’ l-irċevuti, l-infiq u l-benefiċċji dettaljati;
               
            
                  —
               
               
                  il-każijiet ta’ nuqqas ta’ applikazzjoni tal-metodoloġija ESSPROS fl-għamla ta’ lista komprensiva.
               
            1.2.2.   Għal informazzjoni kwalititattiva
      Mhux applikabbli.
      2.   KRITERJI GĦALL-KEJL TAL-KWALITÀ GĦALL-MODULU DWAR IL-BENEFIĊJARJI TAL-PENSJONIJIET
      2.1.   Preċiżjoni u affidabilità
      2.1.1.   Kopertura tas-sorsi tad-data
      L-Istati Membri għandhom jipprovdu informazzjoni dwar:
      
                  —
               
               
                  it-tipi ta' sorsi użati: reġistri jew sorsi amministrattivi oħrajn, stħarriġiet, estimi, eċċ.;
               
            
                  —
               
               
                  rapporti dwar problemi (inkluż l-ittardjar) li jwasslu għall-estimu tad-data;
               
            
                  —
               
               
                  l-iskemi koperti mit-tipi differenti ta’ sorsi;
               
            2.1.2.   Metodoloġiji u preżunzjonijiet użati fit-trattament għadd doppju u fl-estimi
      L-Istati Membri għandhom jipprovdu informazzjoni dwar:
      
                  —
               
               
                  l-estimi għall-iskemi li għalihom m’hemmx data disponibbli;
               
            
                  —
               
               
                  it-trattament għall-għadd doppju
                  
                              a)
                           
                           
                              għal kategorija ta’ pensjonijiet ġewwa skema waħda;
                           
                        
                              b)
                           
                           
                              bejniet l-iskemi (kategorija tal-pensjonijiet għall-iskemi kollha);
                           
                        
                              ċ)
                           
                           
                              bejn kategoriji tal-pensjonijiet li jiddependu fuq id-dħul u dawk li ma jiddependux fuq id-dħul;
                           
                        
                              d)
                           
                           
                              bejn kategoriji fl-aggregazzjoni.
                           
                        
            2.1.3.   Reviżjoni ta' l-istatistika
      L-Istati Membri għandhom jipprovdu informazzjoni dwar:
      
                  —
               
               
                  bidliet fis-sorsi tad-data użata;
               
            
                  —
               
               
                  bidliet fil-metodi użati għall-istima tad-data;
               
            
                  —
               
               
                  reviżjonijiet tad-data minħabba d-disponibilità ta’ l-istatistika finali;
               
            
                  —
               
               
                  reviżjonijiet tad-data minħabba azzjonijiet ta’ reviżjoni tal-kwalità.
               
            2.2.   Komparabilità
      Komparabilità ġeografika
      Biex l-Eurostat ikun jista’ jevalwa l-komparabilità bejn il-pajjiżi, l-Istati Membri għandhom jagħtu informazzjoni dwar:
      
                  —
               
               
                  il-grad ta’ kopertura f’termini ta’ l-iskemi;
               
            
                  —
               
               
                  il-grad ta’ kopertura f’termini ta’ l-benefiċjarji;
               
            
                  —
               
               
                  il-każijiet ta’ nuqqas ta’ applikazzjoni tal-metodoloġija ESSPROS fl-għamla ta’ lista komprensiva.
               
            3.   SKEDA GĦALL-PRODUZZJONI TAR-RAPPORTI DWAR IL-KWALITÀ
      3.1.   Għas-sistema prinċipali
      Ir-rapporti dwar il-kwalità fuq is-sistema prinċipali isiru fuq bażi annwali. Ir-rapport tas-sena N għandu jiġi trażmess lill-Eurostat sa tmiem Settembru fis-sena N+2. Fuq din il-bażi l-Eurostat jipproduċi u jqassam verżjoni kkonsolidata ta’ dawn ir-rapporti sa tmiem Diċembru tas-sena N+2.
      3.2.   Għall-modulu tal-benefiċjarji tal-pensjonijiet
      Ir-rapporti dwar il-kwalità fuq il-modulu tal-benefiċjarji tal-pensjonijiet isiru fuq bażi annwali. Ir-rapport tas-sena N għandu jiġi trażmess lill-Eurostat sa tmiem Awissu fis-sena N+2. Fuq din il-bażi Eurostat jipproduċi u jqassam verżjoni kkonsolidata ta’ dawn ir-rapporti sa tmiem Novembru tas-sena N+2.